《和张梅深四首 其四》
宋代·毛珝

凫鹤都休较短长，静非无用动非忙。闲将诗卷排科甲，戏把文枰列战场。

无地可施行话柄，有天须监格心香。功名细看时来耳，珍重渔蓑即衮裳。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。